चौकीदार, आरा मिल संचालक के नार्को टेस्ट की मांग
माकपाके जिला सचिव रमेश प्रजापति ने निगरानी विभाग के महानिदेशक को पत्र लिखकर मरकच्चो डाक बंगला परिसर से कीमती पेड़ की कटाई में उच्चाधिकारियों की संलिप्तता का आरोप लगाया है। पत्र में कहा गया है कि डाक बंगला परिसर से मोटे हरे पेड़ों की कटाई हुई है, जो अपने आप में साक्ष्य है। एक रैयत को अपनी जमीन पर लगाए हुए पेड़ को काटने के लिए वन विभाग का आदेश लेना पड़ता है। वहीं सरकारी परिसर का पेड़ कटना वन विभाग के सहयोग के बगैर संभव ही नहीं है।
पत्र में आगे कहा है कि घटना के प्रकाश में आने के बाद वन प्रमंडल पदाधिकारी ने इलाके का दौरा किया। इस जिले से सटे गिरिडीह जिला के देवदा नगर गांव स्थित आरा मील को रातोरात गायब कर दिया गया, लेकिन कुछ लकडिय़ां उपायुक्त आवास लाकर तिलैया के एक आरा मील से चिरवाई गई। आरा मील संचालक द्वारा कहा गया है कि डीएफओ साहब के मौखिक आदेश पर चिराई किया गया है। प्रजापति ने पत्र में आगे लिखा है कि पूरे घटना में उच्चाधिकारियों की संलिप्तता से इंकार नहीं किया जा सकता।
इसी कारण अब तक साक्ष्य छुपाने का प्रयास किया जा रहा है। काटे गए पेड़ की खोजबीन नहीं हो रही है। उन्होंने मरकच्चो डाक बंगला परिसर में रह रहे पूरे परिवार के साथ चौकीदार, आरा मील संचालक डीएफओ से नार्को टेस्ट द्वारा पूछताछ किए जाने की मांग की है। उन्होंने कहा है कि माकपा पार्टी मांग करती है कि नार्को टेस्ट के जरिए उच्चाधिकारियों की संलिप्तता पर पर्दा उठेगा और जनहित एवं सरकार हित में यह कार्रवाई सही होगी।
पेड़ कटाई मामले में माकपा ने लगाया उच्चाधिकारियों की संलिप्तता का आरोप
bho_Deva hin_Deva hin_Deva hin_Deva hin_Deva